Το σπίτι είναι πολύ ομορφότερο στην πραγματικότητα σε σχέση με τις φωτογραφίες!Βρίσκεται όντως σε πολύ ήσυχη γειτονιά,σε ύψωμα και έχει πολύ όμορφη θέα προς τις Αγκαθωπές(για πολλούς την ωραιότερη παραλία του νησιού) και το ηλιοβασίλεμα.Το σπίτι είναι πλήρως εξοπλισμένο με πιατικά, σκεύη μαγειρέματος,ηλ.συσκεύες(καφετιέρα,τοστιέρα,μούλτι,μέχρι και χύτρα ταχύτητας,πλυντήριο ρούχων και πιάτων,σιδερο κ.α.),σεντόνια και πετσέτες που μοσχοβολούσαν(αν και χρησιμοποιήσαμε τα δικά μας εν τελει,από αγχος μην τα λεκιάσουν τα πιτσιρίκια μας),χωρο στις ντουλάπες(μαζί με κρεμάστρες) ,καλάθι απλύτων,απλώστρα-μανταλάκια.Επίσης διαθέτει συσκευες για εντομοαπωθητικά πλακίδια για τα κουνούπια.
Ο κύριος Αγγελος μας ήταν απολύτως κατατοπιστικός στις οδηγίες του για το σπίτι και πάντα διαθέσιμος στο τηλέφωνο. Μας υποδέχθηκε με παγωμένο εμφιαλωμένο νερό και σύκα, καθώς το νερό που διατίθεται στα σπίτια είναι για πολλούς ακατάλληλο για πόση.Υπάρχουν κατά τόπους στο νησί σημεία πώλησης νερου κατάλληλο για μαγειρική και πλύσιμο τροφίμων,σε πολύ καλή τιμή.Ο κύριος Άγγελος μας είχε προμηθεύσει και από αυτό.
Οι εντυπώσεις μας είναι οι καλύτερες και η διαμονή μας ξεπέρασε τις προσδοκίες μας!